ਪਦਮਾ (ਰਾਜਨੇਤਾ)
ਡਾ. ਪਦਮਾ (ਜਨਮ 5 ਜਨਵਰੀ 1945 ਉਪਿਲਿਆਪੁਰਮ, ਤ੍ਰਿਚੀਨੋਪੋਲੀ ਜ਼ਿਲ੍ਹੇ ਵਿੱਚ) ਇੱਕ ਭਾਰਤੀ ਮੈਡੀਕਲ ਡਾਕਟਰ ਅਤੇ ਸਿਆਸਤਦਾਨ ਹੈ। ਉਹ ਐੱਮ. ਸੇਂਗਮਾਲਮ ਦੀ ਧੀ ਹੈ, ਜਿਸਦਾ ਵਿਆਹ 1966 ਵਿੱਚ ਸੀ. ਨਮਾਲਵਰ ਨਾਲ ਹੋਇਆ ਸੀ ਉਸਨੇ ਤੰਜਾਵੁਰ ਮੈਡੀਕਲ ਕਾਲਜ ਤੋਂ ਐਮਬੀਬੀਐਸ ਦੀ ਡਿਗਰੀ ਪ੍ਰਾਪਤ ਕੀਤੀ। ਇੰਡੀਅਨ ਨੈਸ਼ਨਲ ਕਾਂਗਰਸ ਨੇ 1991 ਦੀਆਂ ਭਾਰਤੀ ਆਮ ਚੋਣਾਂ ਵਿੱਚ ਡਾ. ਪਦਮਾ ਨੂੰ ਨਾਗਾਪੱਟੀਨਮ (SC) ਸੀਟ ਲਈ ਉਮੀਦਵਾਰ ਵਜੋਂ ਉਤਾਰਿਆ। ਉਸਨੇ ਮੌਜੂਦਾ ਭਾਰਤੀ ਕਮਿਊਨਿਸਟ ਪਾਰਟੀ ਦੇ ਸੰਸਦ ਮੈਂਬਰ ਐਮ. ਸੇਲਵਾਰਾਸੂ ਨੂੰ ਹਰਾ ਕੇ, 49.71% ਵੋਟਾਂ ਪ੍ਰਾਪਤ ਕਰਕੇ ਸੀਟ ਜਿੱਤੀ। ਡਾ. ਪਦਮਾ ਆਜ਼ਾਦੀ ਤੋਂ ਬਾਅਦ ਤਾਮਿਲਨਾਡੂ ਦੇ ਕੇਂਦਰੀ ਜ਼ਿਲ੍ਹਿਆਂ ਤੋਂ ਲੋਕ ਸਭਾ ਲਈ ਚੁਣੀ ਜਾਣ ਵਾਲੀ ਦੂਜੀ ਔਰਤ ਸੀ। ਪਦਮਾ 1996 ਦੀਆਂ ਚੋਣਾਂ ਵਿੱਚ ਨਾਨੀਲਮ ਹਲਕੇ ਤੋਂ ਤਾਮਿਲਨਾਡੂ ਵਿਧਾਨ ਸਭਾ ਲਈ ਚੁਣੀ ਗਈ ਸੀ। ਇਹ ਹਲਕਾ ਅਨੁਸੂਚਿਤ ਜਾਤੀ ਦੇ ਉਮੀਦਵਾਰਾਂ ਲਈ ਰਾਖਵਾਂ ਸੀ। ਉਹ ਤਾਮਿਲ ਮਾਨੀਲਾ ਕਾਂਗਰਸ (ਟੀਐਮਸੀ) ਪਾਰਟੀ ਦੀ ਉਮੀਦਵਾਰ ਵਜੋਂ ਖੜ੍ਹੀ ਸੀ। 2001 ਦੀ ਤਾਮਿਲਨਾਡੂ ਵਿਧਾਨ ਸਭਾ ਚੋਣਾਂ ਤੋਂ ਪਹਿਲਾਂ ਹਿੰਦੂ ਨੇ ਦਾਅਵਾ ਕੀਤਾ ਕਿ ਟੀਐਮਸੀ ਲੀਡਰਸ਼ਿਪ ਨੂੰ ਡਾ. ਪਦਮਾ ਨੂੰ ਫਿਰ ਤੋਂ ਨੰਨੀਲਮ ਵਿੱਚ ਉਮੀਦਵਾਰ ਵਜੋਂ ਖੜ੍ਹਾ ਕਰਨ ਬਾਰੇ ਸ਼ੱਕ ਸੀ।